SOWIZDRZOŁ W NIEBIE Prziszło dran na Sowizdrzoła i do wrotów klupie nieba. Pyto sie Świyntego Piotra- „łoddźwiyrnego wóm niy trzeba?” „Dlo takich jak ty,tu w niebie, niy ma placu, Sowizdrzole. Jeszcze by tu nawłaziyły, roztomaite łochyntole!” Autor:Bernard Śmigała
SOWIZDRZOŁ W NIEBIE
NIY POŻYCZEJ
NIY POŻYCZEJ Za pożyczóne – fajnie sie kupuje, swojich pijyndzy niy trzeba udować. Dziepjyro po czasie czowiek łodczuje, że to niy szpas bół, trza z cinzóm łoddować! Jo pómp przirównuja do ruskij gorzoły – - ucieszne i tónie s nióm bjesiadowanie. Potym z ciynżkóm gowóm budzisz sie pod stołym i zwrocosz wszystko!I to tuplowanie! Autor:B.Smigała
RADA
RADA Prziszoł w nocy, nawalóny, a tu somsiod w pryku żóny! Już chcioł fuknóńć na sómsiada, ale słyszy żóny rada: „Łostow zowiść swo na boku, siadej i sie ucz, ciućmoku!” Autor:Bernard Śmigała
ŁODMIYNIEC
ŁODMIYNIEC Łod czci i wiary bół łodsóndzóny, bo nosiół szajtel z prawyj stróny. Autor:B.Śmigała
PYTANIE
PYTANIE Roz spytali Sowizdrzoła, eli słepie rod gorzoła? „Jo gorzoły niynawidza, po trzyźbymu sie niom brzidza! Wielgo niychyńć do ni czuja… Ale styknie, że skosztuja.” Autor:Bernard Śmigała
COŚ ZA COŚ
COŚ ZA COŚ Wielko radość z wnuków mómy, przeca wiycie ło tym sami, ale juzaś z drugij stróny- -trza do łóżka iść z óumami! Autor:B.Śmigała
AMATOR „ZIELA”
AMATOR „ZIELA” Potómek Majów z MexikoCity, przijechół do nos szukać kobiyty. Narajyli mu Agnicha, ale łón woloł „marycha”! Tera w hereście siedzi zawrzyty. Autor: Bernard Śmigała
BEZDÓMNY
BEZDÓMNY Jedyn bezdómny we Sanoku, cołki rok chodziół po bosoku. Mioł tako zola, że u kowola, musioł sie podkuć dać, co roku! Autor: Bernard Śmigała
FRASZKA-IGRASZKA
FRASZKA-IGRASZKA Sowizdrzoł myśloł-to igraszka, siednónć i napisać fraszka! Łykna se flaszeczka wina, drapko z fraszkóm sie uwina. Flaszka pusto już w połowie, Sowizdrzoł mo pusto w gowie. Już sie kóńczy wino w flaszce. „Trza zapomnieć dziś ło fraszce”. W gowie ino mu świdruje, przeca nic sie niy rymuje! „Jutro wezna sie do fraszki, ale chyba […]
ZAJÓNC POD JEDLICZKÓM
ZAJÓNC POD JEDLICZKÓM W gynstyj ferczynie,pod jedliczkami, hazok sie skowoł przed rabczykami. Już rod bół, że sie udało, dyć sie za chwila wyznało, że siupnół przi norze ze lisami! Autor: Bernard Śmigała
szl_Latn pol_Latn szl_Latn szl_Latn slk_Latn szl_Latn szl_Latn szl_Latn pol_Latn szl_Latn szl_Latn szl_Latn eus_Latn szl_Latn ltg_Latn szl_Latn vec_Latn szl_Latn pol_Latn szl_Latn